ChatGPT और गूगल के बार्ड को टक्कर मिलेगी, माइक्रोसॉफ्ट के साथ पार्टनरशिप की
सोशल मीडिया प्लेटफॉर्म फेसबुक और इंस्टाग्राम की पैरेंट कंपनी मेटा ने मंगलवार को AI लैंग्वेज मॉडल लामा-2 लॉन्च किया है। इसे रिसर्च और कमर्शियल पर्पस के लिए फ्री में यूज किया जा सकता है, जिसे कंपनी ने नेक्स्ट जनरेशन ओपन-सोर्स लैंग्वेज मॉडल बताया है। मेटा
सोशल मीडिया प्लेटफॉर्म फेसबुक और इंस्टाग्राम की पैरेंट कंपनी मेटा ने मंगलवार को AI लैंग्वेज मॉडल लामा-2 लॉन्च किया है। इसे रिसर्च और कॉमर्शियल पर्पज के लिए फ्री में यूज किया जा सकता है। इसे कंपनी ने नेक्स्ट जनरेशन ओपन-सोर्स लैंग्वेज मॉडल बताया है।
ओपन सोर्स इनोवेशन को बढ़ावा देता है 
मेटा के CEO मार्क जुकरबर्ग ने फेसबुक पोस्ट में लिखा, 'ओपन सोर्स इनोवेशन को बढ़ावा देता है क्योंकि यह कई डेवलपर्स को नई टेक्नोलॉजी बनाने में सक्षम बनाता है। ओपन सोर्स सॉफ्टवेयर होने के कारण ज्यादा लोग संभावित समस्याओं की पहचान करने और उन्हें ठीक करने के लिए इसकी जांच कर सकते हैं। इससे इसकी सिक्योरिटी लगातार बेहतर होती है। मेरा मानना है कि यदि इकोसिस्टम ओपन होता है तो प्रोग्रेस ज्यादा होती है। यही कारण है कि हम लामा-2 को ओपन सोर्स कर रहे हैं।'
ChatGPT और गूगल के बार्ड को टक्कर मिलेगी
मेटा के लामा-2 से ChatGPT और गूगल के बार्ड को टक्कर मिलेगी। बार्ड को कंपनी के CEO सुंदर पिचाई ने Google I/O 2023 इवेंट में AI चैटबॉट 'बार्ड' को 180 से अधिक देशों में लॉन्च किया था। इससे पहले यह सिर्फ UK और US में अवेलेबल था। वहीं, OpenAI का चैटबॉट 30 नवंबर 2022 को लॉन्च हुआ था।
मेटा और माइक्रोसॉफ्ट ने पार्टनरशिप की
मार्क जुकरबर्ग ने बताया कि लामा-2 को पेश करने के लिए मेटा ने माइक्रोसॉफ्ट के साथ पार्टनरशिप की है। मीडिया रिपोर्ट के अनुसार, दोनों कंपनियां लामा-2 मॉडल के लिए एक टीम बना रही हैं। माइक्रोसॉफ्ट की एज्योर क्लाउड सर्विस के जरिए लामा-2 को एक्सेस कर सकते हैं।
ट्रांसपेरेंसी और पहुंच को बढ़ावा देता है लामा-2
मेटा ने कहा कि लामा-2 ट्रांसपेरेंसी और रीच को बढ़ावा देता है। हम जानते हैं कि AI समाज में अपने साथ जोखिम भी लेकर आता है। इसलिए हम जिम्मेदारी से AI मॉडल बनाने के लिए कमिटेड हैं।
हाल ही में एलन मस्क ने xAI कंपनी लॉन्च किया है 
टेस्ला और स्पेसएक्स के CEO एलन मस्क ने यूनिवर्स के रियल नेचर को समझने के गोल के साथ एक नई AI कंपनी की शुरुआत की। इस कंपनी का नाम xAI है। इस दौरान मस्क ने कहा कि AI 5 साल में ह्यूमन इंटेलिजेंस से आगे निकल जाएगा।
xAI की टीम में डीपमाइंड, ओपन एआई, गूगल रिसर्च, माइक्रोसॉफ्ट रिसर्च और टेस्ला में काम कर चुके लोग हैं। इन टीम मेंबर्स ने डीपमाइंड के अल्फाकोड और ओपन एआई के जीपीटी-3.5 और जीपीटी-4 चैटबॉट जैसे प्रोजेक्ट पर काम किया है। मस्क इस टीम को लीड करेंगे। नई कंपनी मस्क की X Corp से अलग है, लेकिन X (ट्विटर), टेस्ला और अन्य कंपनियों के साथ मिलकर काम करेगी।
अभी 2 बड़ी AI कंपनियां
ChatGPT और बार्ड से आप कोई भी सवाल पूछ सकते हैं। यानी ईमेल लिखने से लेकर CV तक आप इससे बनवा सकते हैं। रील या अपनी वीडियो कैसे वायरल करना है, इसका भी जवाब ChatGPT देता है। वाइफ को क्या गिफ्ट दें, इस पर भी ChatGPT आपको सुझाव देता है। जैसे यदि किसी स्टूडेंट को डेमोक्रेसी पर एसे यानी निबंध लिखना है तो वह तुरंत ChatGPT पर टाइप करेगा Write an essay on democracy।
